**Osmund Kaldheim** (født 20. februar 1964 i Haugesund) er en norsk tjenestemann og tidligere næringslivsmann og politiker (H). Han er fra 2017 direktør i Husbanken.

Bakgrunn og yrkeskarrière
-------------------------

Han har avgangseksamen fra videregående skole, ex.phil. og ufullstendig grunnfag i statsvitenskap fra Universitetet i Oslo. Kaldheim var rådgiver og partner i Geelmuyden.Kiese 1990–1995, styreleder i Nedre Romerike Vannverk AL 1996–1999, daglig leder i Geelmuyden.Kiese 1999–2001, direktør i Telenor Plus i 2001, direktør i Telenor Broadcast Holding 2004–2005 og direktør i Integrerings- og mangfoldsdirektoratet (IMDi) 2005–2010. Fra 2010 til 2017 var Kaldheim rådmann i Drammen kommune.

Politisk arbeid
---------------

Av hans politiske verv og arbeid kan nevnes ungdomssekretær i Akershus Unge Høyre 1984–1985, politisk sekretær i Akershus Høyre 1985–1987, informasjonssekretær for Høyres stortingsgruppe 1987–1988, gruppesekretær for Høyres stortingsgruppe med ansvar for Kommunal- og miljøvernkomiteen og Forbruker- og administrasjonskomiteen 1988–1989, kommunalpolitisk sekretær i Høyre 1988–1989, personlig sekretær for Wenche Frogn Sellæg i Sosial- og helsedepartementet 1989–1990, 1. nestleder i Akershus Høyre 1990–1992, ordfører i Fet kommune 1995–1999, statssekretær i Sosialdepartementet 2001–2003 og statssekretær i Arbeids- og administrasjonsdepartementet 2003–2004.

Konflikter
----------

I 2007 gjennomførte Nedre Romerike distriksrevisjon en granskning av vannverket som Kaldheim tidligere var styreleder i. Etter granskingsgruppens oppfatning var styrenes unnlatelser og passivitet en sentral forutsetning for at Ivar T. Henriksen kunne få det handlingsrommet han trengte til å gjennomføre tappingen av selskapet.

Kaldheim ble den 30. april 2010 valgt til leder for Inkluderingsutvalget, som leverte sin rapport den 14. juni 2011. Sammensetningen og arbeidet til utvalget ble kritisert for å være udemokratisk og for å bryte forvaltningsloven.

Drammen kommune ble på slutten av hans tid som rådmann omfattet av en større korrupsjonssak..

Tilsettingen som direktør i IMDi ble omdiskutert da Regjeringen Erna Solberg trakk tilbake en allerede utlyst stilling for å trekke blant annet utdanningskravene. Dette gjorde at Kaldheim ble kvalifisert for stillingen. Det samme skjedde ved tilsettingen som direktør i Husbanken. statsråd Erna Solberg stod ansvarlig for ansettelsesprosessen.

Referanser
----------

1. ↑   Store norske leksikon, Store norske leksikon-ID Osmund\_Kaldheim[Hentet fra Wikidata]
2. ↑   www.dn.no, besøkt 15. november 2019[Hentet fra Wikidata]
3. ↑  moderniseringsdepartementet, Kommunal- og (13. januar 2017). «Osmund Kaldheim ny administrerende direktør i Husbanken». *Regjeringen.no* **(norsk)**. Besøkt 13. januar 2017.
4. ↑  Nedre Romerike distriktsrevisjon (30. mai 2007). «Rapport versjon II etter granskningsoppdrag fra styrene» (PDF). NRV/RA-2. Arkivert fra originalen (PDF) 6. oktober 2007. Besøkt 15. februar 2008.  *Side 428 og 460*
5. ↑  Parisa Radpey. «Ekskluderes fra inkludering». *Ny Tid*. Arkivert fra originalen 20. november 2012. Besøkt 4. juni 2010.
6. ↑  On Elpeleg. «Feilaktig informasjon og brudd på forvaltningsloven» (PDF). Morsmal Interesseorganisasjon. Arkivert fra originalen (PDF) 4. juli 2011. Besøkt 15. juni 2011.
7. ↑  «Flere ber rådmannen i Drammen gå av». NRK. 27. januar 2017.
8. ↑  «Høyre endret to utlysninger: Høyre-mann fikk begge toppjobbene». VG. 13. januar 2017.

Eksterne lenker
---------------

* (no) Osmund Kaldheim hos Norsk senter for forskningsdata politikerarkiv (nedlagt) Rediger på Wikidata
* (no) CV hos Drammen kommune


|  |  |  |
| --- | --- | --- |
| Forgjenger:**Vidar Amundsen** | **Fets ordfører**(1995–1999) | Etterfølger:**Hallstein Flesland** |
| Forgjenger:**Første direktør** | **Direktør i Integrerings- og mangfoldsdirektoratet**(2005–2010) | Etterfølger:**Geir Barvik** |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** VIAF
 |